CELEX: 52003PC0736
Language: fi
Date: 2003-11-28
Title: Muutettu ehdotus Euroopan parlamentin ja neuvoston direktiivi maitoa ja maitovalmisteita koskevien tilastotietojen keruusta annetun neuvoston direktiivin 96/16/EY muuttamisesta (komission EY:n perustamissopimuksen 250 (2) artiklan nojalla esittämä)

Avis juridique important

|

52003PC0736

Muutettu ehdotus Euroopan parlamentin ja neuvoston direktiivi maitoa ja maitovalmisteita koskevien tilastotietojen keruusta annetun neuvoston direktiivin 96/16/EY muuttamisesta (komission EY:n perustamissopimuksen 250 (2) artiklan nojalla esittämä)  /* KOM/2003/0736 lopull. - COD 2003/0060 */  

Muutettu ehdotus EUROOPAN PARLAMENTIN JA NEUVOSTON DIREKTIIVI maitoa ja maitovalmisteita koskevien tilastotietojen keruusta annetun neuvoston direktiivin 96/16/EY muuttamisesta (komission EY:n perustamissopimuksen 250 (2) artiklan nojalla esittämä)2003/0060 (COD)Muutettu ehdotus EUROOPAN PARLAMENTIN JA NEUVOSTON DIREKTIIVI maitoa ja maitovalmisteita koskevien tilastotietojen keruusta annetun neuvoston direktiivin 96/16/EY muuttamisesta1. Tausta2. huhtikuuta 2003: komissio hyväksyi ehdotuksen ja antoi sen neuvostolle ja Euroopan parlamentille.KOM(2003) 158 lopullinen - 2003/0060 (COD)2. syyskuuta 2003: Euroopan parlamentin lausunto - ensimmäinen käsittely.2. Komission tavoiteNeuvoston direktiivi 96/16/EY on annettu maitoa ja maitovalmisteita koskevien tilastotietojen keruusta. Mainitun direktiivin 8 artiklassa säädetään, että komissio antaa neuvostolle direktiivin soveltamisesta saatua kokemusta käsittelevän kertomuksen.Ensimmäisen 27.9.2000 valmistuneen välikertomuksen (N:o KOM(2000) 600 lopullinen) jälkeen on valmistunut lopullinen kertomus, joka kattaa kokonaisuudessaan asiaa koskevan lainsäädännön laatimisen ja soveltamisen.Tässä komission lopullisessa kertomuksessa neuvostolle ja Euroopan parlamentille annetaan tekninen arvio direktiivin 96/16/EY soveltamisen eri puolista. Kertomuksen päätelmien ja saadun kokemuksen perusteella maitoalan tilastointia koskevaa lainsäädäntöä olisi muutettava, jotta se vastaisi paremmin yhteisen maatalouspolitiikan nykyisiä vaatimuksia.Maidon proteiinin kasvava merkitys on otettu erityisesti huomioon. Samoin on otettu huomioon lehmänmaidon alueellista tuotantoa koskevien tietojen kasvanut merkitys. Maitokiintiöt myönnetään useimmissa jäsenvaltioissa käytännöllisyyden vuoksi paikallistasolla, vaikka kiintiöjärjestelmän hallinnointi ja sitä koskevat päätökset kuuluvat jäsenvaltioiden toimivaltaan. Tärkeä aihe on myös tiedonkeruun yksiköiden määrittäminen. Lisäksi on kiinnitettävä erityistä huomiota maitoalan tilastoinnissa sovellettujen menetelmien parantamiseen esimerkiksi käyttämällä yhdenmukaisia vuosittaisia kyselylomakkeita, jotka jäsenvaltiot ovat laatineet komission tekemän mallin pohjalta.3. Komission lausunto parlamentin esittämistä tarkistuksista3.1. Komission hyväksymät tarkistuksetEuroopan parlamentti esittää kuutta tarkistusta, jotka komissio hyväksyy.Tarkistukset ovat seuraavat:- tarkistus 1 koskee johdanto-osan 3 kappaletta, ja sillä poistetaan sanat "tai jopa paikallista"- tarkistuksella 2 poistetaan johdanto-osan uusi 4 kappale, joka koskee mahdollisuutta suorittaa tutkimuksia paikallisissa tuotantoyksiköissä- tarkistuksella 3 poistetaan 1 artiklan 1 kohta, joka koskee tiedonkeruun yksiköiden määrittelemistä paikallisina yksikköinä jäsenvaltioissa, jotka eivät ole saaneet yrityksiltä lupaa poistaa tietojen luottamuksellisuutta- tarkistus 4 koskee 1 artiklan 2 kohtaa, ja sillä poistetaan tietojen keruu teollisuudenalalla uudelleenkäytettyjen tärkeimpien maitovalmisteiden määristä, jolloin tärkeimpien maitovalmisteiden proteiinipitoisuuksien arvioimiseksi on valittavissa kaksi menetelmää: (i) tuoreiden valmisteiden proteiinipitoisuuksien mittaaminen (output) ja (ii) käytettävien raaka-aineiden proteiinipitoisuuksien mittaaminen (input)- tarkistus 5 koskee 1 artiklan 3 kohtaa, ja siinä ehdotetaan menetelmäkertomuksia koskevan tekstin yksinkertaistamista liikasanaisuuden välttämiseksi- tarkistuksessa 6 on kyse 1 artiklan 4 kohdasta, ja sillä poistetaan luottamuksellisten tietojen käyttöön antamista koskeva alakohta.Tiedonkeruun yksikön muuttaminen ja siirtyminen "yrityksestä" "paikalliseen tuotantoyksikköön" näyttää olevan vaikea toteuttaa osassa jäsenvaltioista.Useimmilla jäsenvaltioilla on hankaluuksia kerätä tietoja maitoteollisuudenalalla tapahtuvasta uudelleenkäytöstä. Keruu saattaa muodostua erittäin kalliiksi ja tuottaa tietoja, jotka eivät ole luotettavia eivätkä vertailukelpoisia.Komissio valvoo, että maitotuotteiden proteiinipitoisuuksien mittaamiseen käytettävillä menetelmillä saadaan vertailukelpoiset ja luotettavat tiedot.Komissio hyväksyy Euroopan parlamentin ehdottamat kuusi tarkistusta ja ottaa ne huomioon muutetussa ehdotuksessaan.3.2 Tarkistukset, joita komissio ei hyväksyEi ole.3.3 Komission hylkäämät tarkistuksetEi ole.4. PäätelmäKomissio muuttaa EY:n perustamissopimuksen 250 artiklan 2 kohdan nojalla, siten kuin edellä on selostettu, ehdotustaan Euroopan parlamentin ja neuvoston direktiiviksi maitoa ja maitovalmisteita koskevien tilastotietojen keruusta annetun neuvoston direktiivin 96/16/EY muuttamisesta.